OpenLLM-France/wikimedia huggingface dataset:
# Abd ar-Rahman V.a

Abd ar-Rahman V.a (arabieraz: عبدالرحمن‎) Kordobako hamargarren omeiatar kalifa izan zen, 1023 eta 1024 artean gobernatu zuena.

## Biografia

Muhammad II.a al-Mahdiren anaia, 1023an, hiriburuko etengabeko matxinadak gelditu, Al-Qasim al-Mamun hammuditar kalifa ihes egin eta Jerezen babestu zen. Omeiatarren aldekoek abenduaren 2an kalifa izendatu zuten. Hiriburuko bandoen txotxongilo bilakaturik, "al-Mustazhir bi-llah" (Allahren babesa erregutzen zuena) izenondoa hartu zuen. Bere agintaldia 47 egun baino ez zuen iraun eta ezin izan zuen hiriburuko gatazkak gelditu. 1024ko urtarrilaren 17an Muhammad III.a bere lehengusuak zuzenduriko langabetuen matxinada batean erail zuten.

## Erreferentziak

* ↑ EIMAren izen zerrendan marratxorik gabe dator, baina geroztik Euskaltzaindiak 165. arauan zehaztu du euskara batuan ar- forma dagokiola arabierazko artikulu horri.
* ↑ Abu l-Mutrif Abd al-Rahman ibn Hisham ibn Yabbar ibn Abd al-Rahman al-Nasir al-Umawi zuen izen osoa (arabieraz: أبو المطرف عبد الرحمن بن هشام بن عبد الجبار بن عبد الرحمن الناصر الأموي‎), normalean Abd al-Rahman al-Mustazhir bi-Llah laburtua.
* ↑ Altamira, Rafael. (1999). Il califfato occidentale. in: Storia del mondo medievale. II, 477–515 or..
* ↑ Hottinger, Arnold. (2005). Die Mauren. Arabische Kultur in Spanien. Munich: Wilhelm Fink ISBN 3-7705-3075-6..
* Datuak: Q307458
# Abd ar-Rahman III.a

Abd ar-Rahman III.a —arabieraz: عبد الرحمن الثالث‎‎, Abd al-Rahman ibn Muhammad ibn Abd Allah— (Kordoba, 889ko urtarrilaren 11 – Medina Azahara 961eko urriaren 15) Kordobako emir eta kalifa (912-961) eta omeiar leinuko printze Al-Andalusekoa zen. Hogeita bi urte besterik ez zituela ailegatu zen tronura eta hurrengo berrogeita hamar urtez omeiar leinuko printzerik boteretsuena zen. Aita Muhammad printzea, Abd Allah I.a Kordobakoa emirraren semea, zuen eta al-Nasir (euskaraz: Fedearen defendatzailea) ezizena.
Nahiz eta bere erreinaldian erlijio guztietako fededunek erlijio askatasuna izan, ismailitak borrokatu zituen, alde batetik Afrikako bere etsaien aldekoak zirelako eta bestetik berarentzat kalifa titulua aldarrikatzeko.
924an, Antso I.a Gartzesaren Iruñea hiriburua arpilatu zuen. 934an, Iruñeko Erresuma eta Arabako konderria mendean hartu ondoren, bere izeko zen Tota Nafarroakoa bere basailu bihurtu zuen, Gartzia I.a Nafarroakoa bere semea uko eginez.

## Kalifa titulua hartu zuen unea

Abd ar-Rahman III.a barne-etsaiak militarki garaitu zituen, eta hori dela eta, ospe handia lortu eta bere burua kalifa aldarrikatu zuen 929. urtean. Horrela, Damaskoko kalifarengandik aske geratu zen guztiz.
| « | Goi-goiko Jainkoak guri eman digu gure zoria osatzeko eta bere mesedea jasotzeko eskubidea aldarrikatzeko duintasun osoa, Goi-goiko Jainkoak mesede hori egin baitigu, gure alde egin baitu, maila horretaraino igo baitu gure aginpidea, eta gainera, gure ahaleginaren bidez maila hori eskuratzeko aukera eman digu, gure gobernuaren bidez lortzeko aukera eman digu, gure ospea zehar zabaldu du, gure aginpidea goraipatu du lurraldez lurralde, eta mundu osoa guri begira jarri du, itxaropentsu (...). Hori dela eta, guri buruz mintzatzeko Sinistunen Printzea titulua erabiltzea erabaki dugu, eta horrez gain, jasotako eta bidalitako eskutitz guztietan titulu hori erabiltzea, gure dinastiakoa ez den norbaitek titulu hori erabiltzen badu, bidegabeki erabiltzen baitu guztiz; izan ere, ez dagokio beste inori titulu hori erabiltzea, eta erabiliz gero, merezi duen izen bat hartzen du beretzat. | » |
| —Kordoban, 929ko urtarrilaren 17an. |||
Zuhaitz genealogikoa :
Abd Allah ibn Abd al-Muttalib
Muhammad
Al Hakan II.a
Hisham II.a
Amina bint Wahb
Abd ar-Rahman III.a
Muzna
Abu al-Mutarrif al-Mughira :

## Erreferentziak

* ↑ EIMAren izen zerrendan marratxorik gabe dator, baina geroztik Euskaltzaindiak 165. arauan zehaztu du euskara batuan ar- forma dagokiola arabierazko artikulu horri.
* ↑ Valdeón Baruque, Julio. (2001). Abderramán III y el califato de Córdoba. Madril: Debate ISBN 84-8306-437-5..
* ↑ Arjona Castro, Antonio. (1982). Anales de Córdoba musulmana (711-1008). Kordoba: Monte de Piedad de Córdoba ISBN 84-7231-656-4..

## Kanpo estekak

* Datuak: Q190418
* Multimedia: Abd al-Rahman III, Caliph of Cordoba / Q190418
# Abd ar-Rahman II.a

Abd ar-Rahman II.a —arabieraz: أبو المطرف عبد الرحمن بن الحكم‎‎, Abu al-Mutarraf Abd ar-Rahman ibn al-Hakam— (Toledo, 792ko urria-azaroa - Kordoba, 852ko irailaren 22a), Kordobako IV. emir omeiatarra (822- 852) izan zen, Al-Hakam I.aren seme eta ondorengoa.
Bere agintaldian matxinada ugari gertatu zen, besteak beste Iruñeko gudua (843). Bataila horretan Eneko Arista Iruñeko erregearen seme Orti Enekoitz hil zuten. Abd ar-Rahman II.ak mozarabiarren aurkako jazarpena agindu zuen. Bere semea Muhammad izan zuen ondorengoa.

## Erreferentziak

* ↑ EIMAren izen zerrendan marratxorik gabe dator, baina geroztik Euskaltzaindiak 165. arauan zehaztu du euskara batuan ar- forma dagokiola arabierazko artikulu horri.
* ↑ Ibn Hayyan. (2001). Almuqtabis II-1 (Crónica de los emires Alhakén I y Abderramán II entre los años 796 y 847). Zaragoza: Instituto de Estudios Islámicos y del Próximo Oriente.
* Datuak: Q307412
* Multimedia: Abd al-Rahman II, Emir of Cordoba / Q307412
# Abd Allah Kordobakoa

Abd Allah ibn Muhammad ibn Abd al-Rahman —arabieraz: أبو محمد عبد الله بن محمد‎‎, Abû Muhammad `Abd Allah ibn Muhammad— (Kordoba, 844ko urtarrilaren 11a - ib., 912ko urriaren 15a) Kordobako VII. emir omeiarra (888-912) izan zen, Muhammad I.aren seme eta Al-Mundhir bere anaiaren ondorengoa.
Bere senide batzuen heriotzaren erantzuletzat jotzen da, horien artean emirerriaren buru izan zen bere aurrekoarena. Izan ere, Al-Mundir anaia, 888ko ekainaren 23an hil zenean, Omar ibn Hafsún Bobastron setiatzen ari zela, setioko kanpamentuan bere anaia Abd Allah ere bertan omen zegoen. Berak bultzatuta, gorteko medikuak pozoitutako lantzeta bat erabili omen zuen emirra odoletan jartzera zihoanean eta ondorioz emirra hil zen. Emirerriko tronura igo zen ekainaren 26an, Al-Mundiren oinordeko gisa.
Bere erreinaldian arabiar, berebere eta muladien matxinadak jasan zituen. Ezin zuen bere boterea Kordobako eskualdetik zabaldu.
Orti I.a Gartzeitz Iruñeko erregearen alaba zen Oneka Orti ezkondu zuen. Bere semea Muhammad al-Mutarrif, oinordekoa izango zena, bere sasianaiak eraila izan zenez, Abd ar-Rahman bere ilobak ordezkatu zuen.
Zuhaitz genealogikoa :
Al Hakan II.a
Abd ar-Raman II.a
Mohamed I.a Kordobakoa
Abdulah I.a Kordobakoa
Abd ar-Rahman III.a
Abu al-Mutarrif al-Mughira :

## Erreferentziak

* ↑ Euskaltzaindia. (2016-09-30). (PDF) 181. araua: Erdi Aroko pertsona-izenak. Iruñea, 16 or..
* ↑ (Gaztelaniaz) Orella Unzué, José Luis. (2022). Los Banu Qasi : vascones islamizados. Años 711-929. Nabarralde fundazioa, 138 or. ISBN 978-84-09-45781-6..

## Kanpo estekak

* Datuak: Q307680
* Multimedia: Abdullah I, Emir of Cordoba / Q307680
# Abulkasis

Abulkasis edo Abu al-Qasim (jaiotzez Abu al-Qasim Khalaf ibn al-Abbas Al-Zahrawi, arabieraz: أبو القاسم خلف بن العباس الزهراوي‎; Medina Azahara, 936 – 1013) andalustar medikua izan zen.
Kordoban ikasi zuen, non Al Hakan II.aren gorteko mediku bilakatu zen. Bere Tasrif entziklopedia medikoa Europako zirujau gehienek erabili zuten, Gerardo Cremonakoak latinera egindako itzulpenari esker.

## Erreferentziak

* ↑ Euskaltzaindia. (2016-09-30). (PDF) 181. araua: Erdi Aroko pertsona-izenak. Iruñea, 12 or..
* ↑ Harluxet Hiztegi Entziklopedikoa. Abulkasis edo Abu al-Kasim. .
* Datuak: Q311495
* Multimedia: Abulcasis / Q311495
# Joanes I.a Nuñez Larakoa

Joanes I.a Nuñez Larakoa (?- Kordoba, 1294ko apirila) gaztelar noblea izan zen. Lara leinuaren buruzagia, Lerma, Amaya, Dueñas, Palenzuela, Tordehumos, Torrelobatón eta la Motako jauna izan zen. Lehendabizikoz, Teresa Alvarez Azagrakoa ezkondu zuenez, Albarracíngo jaun bilakatu zen.

## Ezkontza eta haurrak

Joanes Nuñez ezkondu zen Bizkaiko jauna zen Diego III.a Lopezen Teresa alabarekin. Seme-alabak izan zituzten:
* Joanes Nuñez II.a, Larako jauna
* Joana
Zuhaitz genealogikoa :
Álvaro Núñez de Lara
Larako Joanes Nunez II.a
Gonzalo Núñez de Lara y Traba
Nuño González de Lara
Teresa Núñez de Lara
María Díaz de Haro
Larako Joanes Nuñez I.a
Zuria Nuñez Larakoa
Alfontso IX.a Leongoa
Teresa Alfonso de León
Joanes Nuñez IV.a Larakoa
Aldonza Martinez Silvakoa
Joana Larakoa
Maria Larakoa
Nuño Gonzalez III de Lara
Margarita Larakoa :

## Kanpo estekak

* Datuak: Q6300615
# Hixam I.a

Hixam I.a —arabieraz: هشام بن عبد الرحمن الداخل‎, Abu al-Walid Hisham ibn Abd ar-Rahman— (Kordoba, 757ko apirilaren 24a - ?, 796) Kordobako II. emir omeiarra (788-796) izan zen, Abd ar-Rahman I.aren eta Halul bere emaztearen seme eta ondorengoa.
Kordobako meskita bukatu zuen. Bere erreinaldiaren hasieran anaien kontra borrokatu zuen boterea mantentzeko. Musa ibn Fortun muladiren laguntzari esker garaipena lortu zuen. 792an jihad aldarrikatu eta 793an Asturiasko erresuma eta Tolosako konderria eraso zituen. 794an asturiarrek Lutosen mendean hartu zuten eta bigarren kanpainan Orangen Gilen Gellonekoa tolosarrak menderatua izan zen.

## Erreferentziak

* ↑ Euskaltzaindia. (2016-09-30). (PDF) 181. araua: Erdi Aroko pertsona-izenak. Iruñea, 12 or..
* Datuak: Q348593
* Multimedia: Hisham I, Emir of Cordoba / Q348593
# Hixam II.a

Hixam II.a —arabieraz: أبو الوليد هشام بن الحكم‎, Abû l-Walîd Hishâm ibn al-Hakam— (Kordoba, 965eko ekainaren 11a - ib., 1013ko maiatzaren 18a), Kordobako bigarren omeiatar kalifa (lehendabizikoz 976 eta 1009 artean eta berriro 1010 eta 1013 artean) izan zen. al-Mu'ayyad bi-llah (المؤيد بالله), hau da, "Allahren laguntza garailea jasotzen duena" aukeratu zuen ezizen.
Al-Hakam II.a eta Subh bere kutunaren semea, 11 urte zituela, amak tronua eskuratzeko azpijokoak egin zituen. Bere erreinaldian Almanzorrek erregeorde moduan gobernatu zuen 1002an hil arte, gero bere semeak Abd al-Malik al-Muzafarrek 1009 arte ordezkatua.
Orduan Muhammad II.a al-Mahdik zuzendutako matxinadak (gero Suleiman al-Mustainek ordezkatua) tronua kendu zion, 1010eko ekainaren 23an espetxetik irten arte. Egoera horretan 1013an berbereek Kordoba arpilatu eta Hixam hil zuten bere hautagaia tronuan kokatuz.

## Erreferentziak

* ↑ Euskaltzaindia. (2016-09-30). (PDF) 181. araua: Erdi Aroko pertsona-izenak. Iruñea, 13 or..
* Datuak: Q169640
* Multimedia: Hisham II, Caliph of Cordoba / Q169640
# Antonio Gala

Antonio Gala Velasco (Brazatortas, Ciudad Real, Espainia, 1930eko urriaren 2a - Kordoba, 2023ko maiatzaren 28a) idazle espainiarra izan zen.

## Bizitza

Zuzenbidean lizentziatu zen Sevillako Unibertsitatean, bai eta Zientzia Politiko eta Ekonomikoetan ere, Madrilgoan.

## Obra

Hasierako urteetan antzerkian eta poesian aritu izan zen batez ere, baina gero eleberriak eta egunkarietako artikuluak idazteari ere ekin zion.
Hauek dira haren antzerki-lan nagusiak: Noviembre y un poco de hierba (1967, Azaroa eta belar pixka bat); Anillos para una dama (1973, Eraztunak dama batentzat), Galaren lanik gogoangarriena; Las cítaras colgadas de los árboles (1974); Petra Regalada (1980); El cementerio de los pájaros (1982, Txorien hilerria), La truhana (1992) eta Los bellos durmientes (1994, Loti ederrak).
Lehen eleberria, El manuscrito carmesí (Idatzi karmesia), 1990ean argitaratu zuen, eta Planeta saria irabazi zuen harekin. Hurrengo eleberriak ere, La pasión turca (1993, Turkiar grina) ere arrakasta handia izan zuen, eta areago Vicente Aranda zuzendariak zinemara eraman zuenean. Aipagarriak dira, orobat, Más allá del jardín (1995, Lorategiaz haraindi) eta La regla de tres (1996, Hiruko erregela).
1997an Poesías de amor (Maitasunezko olerkiak) olerki-bilduma argitaratu zuen, eta hurrengo urtean El corazón tardío (Bihotz beranta) ipuin-bilduma.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz) Antonio Galaren webgune ofiziala
* Datuak: Q3750903
* Multimedia: Antonio Gala / Q3750903
# Abbas ibn Firnas

Abu al-Qasim Abbas ibn Firnas ibn Wirdas al-Takurini, Abbas ibn Firnas izenaz ezaguna, (arabieraz: عباس بن فرناس‎; Ronda, 810 – Kordoba, 887) andalustar polimata eta poeta izan zen. Hainbat asmakizun egin zituen eta baita hegan egitea saiatu ere.

## Erreferentziak

* ↑ Euskaltzaindia. (2016-09-30). (PDF) 181. araua: Erdi Aroko pertsona-izenak. Iruñea, 16 or..
* ↑ Lienhard, John H.. (2004). 'Abbas Ibn Firnas. in: The Engines of Our Ingenuity..
* Datuak: Q305975
* Multimedia: Abbas Ibn Firnas / Q305975
# Eulogio Kordobakoa

San Eulogio (Kordoba, c. 800 - ib., 859ko martxoaren 11) mozarabiar apaiza izan zen.
848an Frankoen Erresuma bisitatzeko saiakera batean, Iruñeko Erresuma bisitatu zuen. Gartzia Enekoitzen matxinadaren garaia zen eta Wilesindo apezpikuak hartu zuen. Leireko monasterioan eztabaida teologikoak zituen "Mahomaren bizitza" bat topatu zuen. Jaioterrira itzultzean iparraldeko aurrerapen teologikoak zabaldu zituen. 858an Toledoko artzapezpiku metropolitar izendatu zuten. Kordoban martiritza bultzatu eta preso hartu zuten. Presondegian zeudela, "San Eulogioren eskutitza" idatzi zuen, bere aroa ezagutzeko agiri nagusienetariko bat dena.

## Erreferentziak

* ↑ Viguera Molins, María Jesús. (1988). Aragón musulmán. Zaragoza: Mira editores, 87-88 or. ISBN 84-86778-06-9..

## Kanpo estekak

* Datuak: Q246000
* Multimedia: Eulogius of Córdoba / Q246000
# Pablo García Baena

Pablo García Baena (Kordoba, 1921eko ekainaren 29a - ibidem, 2018ko urtarrilaren 14a) espainiar olerkaria izan zen.

## Biografia

1947. urtean argitara ematen hasi zen Cántico aldizkariaren inguruan bildutako taldeko kidea izan zen Juan Bernier, Ricardo Molina, Julio Aumente eta Mario Lópezekin batera. Talde hark estetika barroko andaluziar moduko bat sortu zuen, balio liriko garbiak nabarmenduz eta zentzuen sentimenean oinarriturik.
García Baenaren olerkigintzan etengabe agertzen dira maitasunaren, heriotzaren eta saminaren gaiak; gai horien inguruan osatu zuen bere obra, hain zuzen ere, olerki luzeak eta barrokoaren eta sinbolismoaren arteko adierazmolde poetikoa erabiliz.
Bere lehen liburua Rumor oculto (1946, Zurrumurru ezkutua) izan zen. Obra elegiakoa da, eta Juan Ramón Jiménezen kutsua nabari du. 1948an Mientras cantan los pájaros (Txoriak kantari ari diren bitartean) obra argitaratu zuen, molde klasikoetatik aske idatzitako bertsoez eta adierazmolde preziosista erabiliz osatua. Haien ondotik idatzi zituen Antiguo muchacho (1950, Aspaldiko mutila), olerkariaren lehen heldutasun-aroaren erakusgarritzat hartua, eta Óleo (1958, Olioa), aurreko lanetako joeraren aurrean damua erakusten duena. Eta handik urte batzuetara idatzi zituen Almoneda (1971, Enkantea) bilduma eta Antes que el tiempo acabe (1978, Denbora amaitu aurretik), García Baenaren hizkera poetikoan berrikuntza nabarmenak erakusten dituena, sakontasunari dagokionez batez ere.
1984. urtean, Letren Asturiasko Printzea Saria irabazi zuen, eta baita Kordoba Hiriko domina. 1992. urtean, Andaluziako Letren Saria irabazi zuen, eta 2004. urtean, Malagako Urrazko Domina. Bere lana Poesía completa (1940-2008) (Madrid, Visor, 2008) bilduman jasota dago. 2008. urtean, Reina Sofía saria jaso zuen.

## Obra
### Poesia

* Rumor oculto, 1946
* Mientras cantan los pájaros, 1948
* Antiguo muchacho, 1950
* Junio, 1957
* Óleo, 1958
* Antología poética, 1959
* Almoneda (12 viejos sonetos de ocasión), 1971
* Poesías (1946-1961), 1975
* Antes que el tiempo acabe, 1978
* Tres voces del verano, 1980
* Poesía completa (1940-1980), 1982
* Gozos para la Navidad de Vicente Núñez, 1984.
* El Sur de Pablo García Baena (Antología), 1988
* Antología última, 1990
* Prehistoria, 1994
* Poniente, 1995,
* Como el agua en la yedra (Antología esencial), 1998
* Poesía completa (1940-1997), 1998
* Impresiones y paisajes, 1999
* Recogimiento (Poesía, 1940-2000), 2000
* En la quietud del tiempo (Antología poética), 2002
* Fieles guirnaldas fugitivas, 1990
* Los Campos Elíseos, 2006

### Prosa

* Lectivo, Jerez de la Frontera, 1983
* El retablo de las cofradías, 1984
* Calendario, 1992
* Ritual, 1994
* Los libros, los poetas, las celebraciones, el olvido, 1995
* Vestíbulo del libro, 1995
* Zahorí Picasso, 1999

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3754356
# Jorge Grosser

Jorge Grosser (1945eko uztailaren 8a) atleta da. Txile ordezkatu zuen 1968ko Udako Olinpiar Jokoetan.

## Erreferentziak

* ↑ Jorge Grosser
* ↑ Jorge GROSSER

## Kanpo estekak

* Datuak: Q42406701
# Ignacio Guerra

Ignacio Guerra (Ñuñoa, 1987ko irailaren 15a) atleta da. Txile ordezkatu zuen 2008ko Udako Olinpiar Jokoetan.

## Erreferentziak

* ↑ Ignacio Guerra
* ↑ Ignacio GUERRA

## Kanpo estekak

* Datuak: Q5992327
# Sergio Guzmán

Sergio Guzmán (1924ko ekainaren 20a - 2016) atleta zen. Txile ordezkatu zuen 1948ko Udako Olinpiar Jokoetan.

## Erreferentziak

* ↑ Sergio Guzmán
* ↑ Sergio GUZMAN LIRA

## Kanpo estekak

* Datuak: Q41451706
* Multimedia: Sergio Guzmán / Q41451706
# Erregela (tresna)

Erregela marra zuzenak marrazteko balio duen tresna da eta normalean laukiluze formako xafla mehe bat izaten da. Eskala bat baldin badu neurtzeko ere balio du.
Tresna erabilgarria da lerro zuzenak, arkatz edo bolaluma baten laguntzarekin egiteko eta zurruna, erdizurruna edo malgua izan daiteke, zur, metal, plastikoz etab... eraikia. Bere luzera, ohi ez da metro bete baino gehiagokoa izaten. Neurri unitate ezberdineko graduazioak izaten dituzte, milimetro, zentimetro eta dezimetroak kasu, baina badaude hazbetetan edo bi neurri unitateetan graduatuak daudenak ere. Soka edo xingola batez neurtzen bada, metro xingola deritzo eta metro bat baino gehiago izaten du.
Asko erabiltzen da, neurrien erabilerarekin zerikusia duten azterketa tekniko eta gaietan, arkitektura edo ingeniaritzan kasu.
Erregelek, erabilpen asko dituzte, neurtzeko zein marrazketa teknikoan laguntzeko balio baitute. Bulegoetan egoten direnak, plastikozkoak izaten dira, baina lantegi eta aroztegietakoak, metalezkoak izaten dira, altzairu malgu eta herdoilgaitzezkoak.

## Marrazketa

Erregela esaten zaie marrazketa teknikoan lerro zuzenak marrazten laguntzeko marrazketa lanabes guztiei. Badaude erregela graduatuak, eskala-erregelak eta inolako eskala ez daukaten erregelak ere.

## Lotutako beste tresna eta kontzeptu batzuk

* Nonioa
* Kalkulu erregela
* Erregela eta konpasa
* Eskalimetroa
* Metroa
* Flexometroa
* Zinta metrikoa
* Kutxatila geometrikoa
* Transportagailua
* Eskuaira
* Kartaboia
* Eskuaira konbinatua
* Eskuaira irristailua

## Kanpo estekak

* Datuak: Q104555
* Multimedia: Rulers / Q104555
# Hernán Haddad

Hernán Haddad (1928ko urriaren 5a - 2012ko maiatza) atleta zen. Txile ordezkatu zuen 1952ko Udako Olinpiar Jokoetan eta 1956ko Udako Olinpiar Jokoetan.

## Erreferentziak

* ↑ Hernán Haddad
* ↑ Hernan HADDAD

## Kanpo estekak

* Datuak: Q19414856
* Multimedia: Hernán Haddad / Q19414856
# Alice Arnold Crawford

Alice Arnold Crawford (Fond du Lac, 1850eko otsailaren 10a – 1874ko iraila) estatubatuar poeta eta ipuingilea izan zen, hainbat aldizkaritan kolaboratu zuena. 1875ean, Chicagoko Jansen, McClurg & Co. argitaletxeak bere idazlanen hilosteko bilduma bat argitaratu zuen, ia berrehun orrialdekoa.

## Bizitza

Alice Arnold Fond du Lacen (Wisconsin) jaio zen 1850eko otsailaren 10ean. Lau urte zituela, aita hil zitzaion. Hamasei urterekin Fond du Laceko bigarren hezkuntzako eskolan graduatu zen ohoreekin.
Graduatu ondoren, hainbat urtez eskola publikoan irakatsi zuen eta musika klaseak eman zituen. Aldi berean, hiriko egunkarietarako idatzi zuen, eta haietako batean zutabe bat zeukan, folletoiak idazteaz gain. Bere poemak eta sketch laburrak hainbat aldizkarik argitaratu zituzten. Alexio Alexandrovitx Errusiako duke handiak Milwaukee (Wisconsin) bisitatu zuenean, Alice Arnold bertaratu zen eta ongietorriko poema bat eskaini zion.
1872ko irailean, Charles A. Crawford bankariarekin ezkondu zen. Ezkontza horretan alaba bat izan zuen. Bi urtez Traverse Cityn (Michigan) bizi izan zen, 1874ko irailean hil baino lehen. Font du Lacen lurperatuta dago.
1875ean, bere poemen bilduma bat kaleratu zen Chicagon, eta bigarren argitalpena urte batzuk geroago argitaratu zen.

## Lan hautatuak

* A Few Thoughts For a Few Friends

## Erreferentziak

* ↑ (Ingelesez) Western Historical Company. (1880). «Alice Arnold Crawford» The History of Fond Du Lac County, Wisconsin. Chicago: Western Historical Company, 533 or. (Noiz kontsultatua: 2025-03-08).
* 1 2 3 4 (Ingelesez) Adams, Oscar Fay. (1899). «Crawford, Mrs. Alice (Arnold)» A Dictionary of American Authors. Houghton, Mifflin, 79 or. (Noiz kontsultatua: 2025-03-08).
* 1 2 3 4 (Ingelesez) Willard, Frances Elizabeth; Livermore, Mary Ashton Rice. (1893). «Crawford, Mrs. Alice Arnold» A Woman of the Century: Fourteen Hundred-seventy Biographical Sketches Accompanied by Portraits of Leading American Women in All Walks of Life. Charles Wells Moulton, 215 or. (Noiz kontsultatua: 2025-03-08).
* ↑ (Ingelesez) «The marble column» The Manitowoc Pilot: 2. 1875-06-17 (Noiz kontsultatua: 2025-03-08).
# Rodolfo Hammersley

Rodolfo Hammersley (Valparaíso, 1889ko ekainaren 10a) atleta zen. Txile ordezkatu zuen 1912ko Udako Olinpiar Jokoetan.

## Erreferentziak

* ↑ Rodolfo Hammersley
* ↑ Rodolfo HAMMERSLEY

## Kanpo estekak

* Datuak: Q7357164
# Erregela (argipena)

Erregela hitzak adiera zenbait ditu:
* Erregela (tresna): marra zuzenak egiteko edota neurtzeko tresna
** T erregela, edo Paralex, marrazketa teknikoan erabiltzen den tresna;
* araua:
** logikan, inferentzia erregelak;
** matematikan, erregela zerbait egiaztatu edo kalkulu azkar bat egiteko prozedura sinplea da,
*** hiruko erregela;
* erregela, ordena erlijioso zenbaitetako araudia;

## Kanpo estekak

* Datuak: Q25478471